2018. gada 14. novembrī Rīkojums Nr. 605

Rīgā (prot. Nr. 52 15. §)

**Par zemes vienību nodošanu Valmieras pilsētas pašvaldības īpašumā**

1. Pamatojoties uz Publiskas personas mantas atsavināšanas likuma 42. panta pirmo daļu un 43. pantu un Ministru kabineta 2009. gada 25. marta rīkojuma Nr. 207 "Par zemes vienības Valmierā, Eduarda Lācera ielā 7, saglabāšanu valsts īpašumā" 3. punktu, atļaut Iekšlietu ministrijai nodot bez atlīdzības Valmieras pilsētas pašvaldības īpašumā daļu no nekustamā īpašuma (nekustamā īpašuma kadastra Nr. 9601 003 0110) Eduarda Lācera ielā 7, Valmierā:

1.1. zemes vienību (zemes vienības kadastra apzīmējums 9601 003 0042) 1,7357 ha platībā Voldemāra Baloža ielā, Valmierā;

1.2. zemes vienību (zemes vienības kadastra apzīmējums 9601 003 0043) 3,6411 ha platībā Voldemāra Baloža ielā 21, Valmierā;

1.3. zemes vienību (zemes vienības kadastra apzīmējums 9601 003 0044) 0,1157 ha platībā Eduarda Lācera ielā 15, Valmierā.

2. Valmieras pilsētas pašvaldībai saskaņā ar Publiskas personas mantas atsavināšanas likuma 42. panta pirmo daļušārīkojuma 1. punktā minētās zemes vienības:

2.1. izmantot pašvaldības autonomo funkciju īstenošanai atbilstoši likuma "Par pašvaldībām" 15. panta pirmajai daļai;

2.2. bez atlīdzības nodot valstij, ja tās vairs netiek izmantotas šā rīkojuma 2.1. apakšpunktā minēto funkciju īstenošanai.

3. Valmieras pilsētas pašvaldībai, nostiprinot zemesgrāmatā īpašuma tiesības uz šā rīkojuma 1. punktā minētajām zemes vienībām:

3.1. norādīt, ka īpašuma tiesības nostiprinātas uz laiku, kamēr Valmieras pilsētas pašvaldība nodrošina šā rīkojuma 2.1. apakšpunktā minēto funkciju īstenošanu;

3.2. ierakstīt atzīmi par aizliegumu atsavināt zemes vienības un apgrūtināt tās ar hipotēku.

4. Šā rīkojuma 3.2. apakšpunktā minēto aizliegumu – apgrūtināt zemes vienības ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Iekšlietu ministrs Rihards Kozlovskis